พด.ลงพื้นที่ช่วยเกษตรกร ที่ประสบภัยจากการสูบน้ำออกรอบถ้ำหลวง เชียงราย
อธิบดีกรมพัฒนาที่ดิน ลงพื้นที่ช่วยเกษตรกรที่ประสบภัยจากการสูบน้ำออกรอบถ้ำหลวง จ.เชียงราย เพื่อแจกน้ำหมักใช้หมักเศษพืช และสารบำบัดน้ำเสียที่ท่วมขัง โดยมีพื้นที่ได้รับเสียหายประมาณ 1266.75 ไร่ เกษตรกร จำนวน 126 ราย ใน 4 ตำบล,ผู้สื่อข่าวรายงานว่า นายสุรเดช เตียวตระกูล อธิบดีกรมพัฒนาที่ดิน ลงพื้นที่เยี่ยมให้กำลังใจผู้ประสบภัยพิบัติกรณีฉุกเฉิน จากการสูบน้ำออกจากถ้ำหลวง-ขุนน้ำนางนอน จังหวัดเชียงราย ซึ่งมีพื้นที่ได้รับเสียหายประมาณ 1266.75 ไร่ เกษตรกร จำนวน 126 ราย ใน 4 ตำบล ซึ่งกรมพัฒนาที่ดิน โดยสถานีพัฒนาที่ดินเชียงรายได้รับมอบหมายจากกระทรวงเกษตรและสหกรณ์ โดย นายกฤษฎา บุญราช รมว.เกษตรและสหกรณ์ ให้เร่งสำรวจและให้ความช่วยเหลือเกษตรกรที่ประสบภัยพิบัติ,ทั้งนี้ ได้มีการช่วยเหลือเบื้องต้นแล้ว ด้วยการสนับสนุนปัจจัยการผลิต และแก้ปัญหาอย่างเร่งด่วนในส่วนที่เกี่ยวข้องคือ สนับสนุนน้ำหมักสารเร่ง พด. 2 สำหรับใช้หมักตอซังและเศษพืชทางการเกษตร และพด.6 เพื่อบำบัดน้ำเสียในพื้นที่น้ำท่วมขังและพื้นที่ใกล้เคียง จำนวน 2,000 ลิตร แจกจ่ายสารเร่งซุปเปอร์พด. 1-2-3-6 และ 7 อย่างละ 400 ชุด เมล็ดพันธุ์พืชปุ๋ยสด (ปอเทือง) 500 กิโลกรัม โดโลไมท์ 1 ตัน เพื่อใช้ในการปรับปรุงบำรุงดิน และมอบหมายเจ้าหน้าที่สถานีพัฒนาที่ดิน ร่วมกับหมอดินอาสาประจำตำบลและหมอดินอาสาประจำหมู่บ้าน ติดตามสถานการณ์และให้การช่วยเหลือทางด้านวิชาการพัฒนาที่ดินอย่างต่อเนื่อง ณ บ้านสันปูเลย หมู่ 5 ตำบลบ้านด้าย อำเภอแม่สาย จังหวัดเชียงราย.
อธิบดีกรมพัฒนาที่ดิน ลงพื้นที่ช่วยเกษตรกรที่ประสบภัยจากการสูบน้ำออกรอบถ้ำหลวง จ.เชียงราย เพื่อแจกน้ำหมักใช้หมักเศษพืช และสารบำบัดน้ำเสียที่ท่วมขังโดยมีพื้นที่ได้รับเสียหายประมาณ 1266.75 ไร่ 
กรมพัฒนาที่ดิน,สูบน้ำออก,รอบถ้ำหลวง,แจกน้ำหมัก,เชียงราย,ข่าวทั่วไป